Read in English . Il-PM Robert Abela ma qalx jekk kienx Joseph Muscat li approva l-kuntratt ta' Konrad Mizzi ta' €80,000 fis-sena li issa tħassar. Sorsi qalu lil Newsbook.com.mt li Muscat approva l-kuntratt fil-kapiċità tiegħu ta' Prim Ministru u Ministru għat-Turiżmu. Muscat kien ħa f'idejh il-portafoll ta' Mizzi wara li dan irreżenja. Il-pakkett ta' €80,000 ta' konsulenza mal-Awtorità Maltija għat-Turiżmu (MTA) ġie żvelat mit-Times of Malta. Illum Abela ġie mistoqsi jekk kienx jaf bl-involviment ta' Muscat. Hu qal li ma daħalx f'dak l-aspett. Żied jgħid li meta sar jaf bil-kuntratt ħa deċiżjoni li jkun irtirat. Abela ġie mistoqsi wkoll mill-midja dwar in-nomina ta' Mizzi bħala l-kap tad-delegazzjoni Maltija fl-Assemblea Parlamentari għas-Sigurtà u l-Kooperazzjoni fl-Ewropa (OSCE). Abela qal li din kienet proposta li ġiet irtirata wara li ttieħdet in kunsiderazzjoni wkoll ir-reazzjoni pubblika. Fi kliem il-PM huwa important li jkun hemm l-ogħla livell ta' governanza u li ma jsir xejn li jtappan ir-reputazzjoni ta' Malta. Ilbieraħ quddiem il-parlament, Abela qal li malli sar jaf bil-kuntratt ħa azzjoni flimkien mal-Ministru għat-Turiżmu Julia Farrugia Portelli biex jitħassar. Qal ukoll li jirrispetta d-dritt għall-protesta, imma ħass li ma kienx hemm bżonn li ssir waħda lbieraħ. Muscat approva l-kuntratt ta' €80,000 ta' Mizzi Filmati: Miguela Xuereb , Ġurnalista: Monique Agius .td_uid_3_5ee4defbdd92a_rand.td-a-rec-img{text-align:left}.td_uid_3_5ee4defbdd92a_rand.td-a-rec-img img{margin:0 auto 0 0}